CELEX: 62019TN0018
Language: sl
Date: 2019-01-11 00:00:00
Title: Zadeva T-18/19: Tožba, vložena 11. januarja 2019 – Brown/Komisija

25.2.2019   
            
            
               SL
            
            
               Uradni list Evropske unije
            
            
               C 72/46
            
         
      Tožba, vložena 11. januarja 2019 – Brown/Komisija
      (Zadeva T-18/19)
      (2019/C 72/59)
      Jezik postopka: angleščina
      
         Stranki
      
      
         Tožeča stranka: Colin M. Brown (Bruselj, Belgija) (zastopnik: I. Van Damme, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razveljavi sklep Urada za vodenje in plačevanje posameznih pravic z dne 19. marca 2018, v skladu s katerim je tožeča stranka prenehala biti upravičena do izselitvenega dodatka in nadomestila za potne stroške;
               
            
                  —
               
               
                  odredi, naj se ponovno vzpostavi upravičenost tožeče stranke do izselitvenega dodatka in nadomestila za potne stroške z učinkom od 1. decembra 2017;
               
            
                  —
               
               
                  odredi, naj se tožeči stranki z obrestmi izplačajo neplačana nadomestila od 1. decembra 2017 do datuma ponovne vzpostavitve njene upravičenosti do njih;
               
            
                  —
               
               
                  v primeru sprejetja tožbenega razloga, ki se nanaša na nezakonitost, razglasi ničnost uporabe člena 4(1)(b) Priloge VII h Kadrovskim predpisom za tožečo stranko, dokler institucije tega člena ne nadomestijo z nediskriminatornimi določbami;
               
            
                  —
               
               
                  naloži plačilo stroškov Komisiji.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri razloge.
      
                  1.
               
               
                  Prvi tožbeni razlog: napačna razlaga člena 4(1)(a) Priloge VII h Kadrovskim predpisom, ker je Komisija to določbo napačno razlagalo tako, da je treba pravico do izselitvenega dodatka, pridobljeno na podlagi matičnega kraja in središča interesov uradnika v drugi državi članici pred njegovo zaposlitvijo, ponovno ovrednotiti, če zadevni uradnik nato pridobi državljanstvo države članice, v kateri bo še naprej zaposlen.
               
            
                  2.
               
               
                  Drugi tožbeni razlog: sklep z dne 19. marca 2018 je diskriminatoren do tožeče stranke, ker je v skladu z njim upravičenost tožeče stranke do izselitvenega dodatka odvisna od pogojev, določenih v členu 4(1)(b) Priloge VII h Kadrovskim predpisom.
               
            
                  3.
               
               
                  Tretji tožbeni razlog: v primeru, da bo Splošno sodišče ugotovilo, da je Komisija upravičenost tožeče stranke do izselitvenega dodatka pravilno določila na podlagi člena 4(1)(b) Priloge VII h Kadrovskim predpisom, Komisija kljub temu te določbe ni razlagala v skladu z načelom prepovedi diskriminacije.
               
            
                  4.
               
               
                  Četrti tožbeni razlog: podredno, če bodo vsi prejšnji tožbeni razlogi zavrnjeni, je člen 4(1) Priloge VII h Kadrovskim predpisom nezakonit in ga ni mogoče uporabiti, ker in kolikor povzroča neupravičeno diskriminacijo za osebe v položaju, v kakršnem je tožeča stranka, iz razlogov, navedenih v utemeljitev drugega tožbenega razloga.